-Իմ գործունեությունը միտված է հայկական մշակույթը Իրանում ներկայացնելուն։ Ես հրատարակել եմ 20 գիրք, որտեղ հայ դրամատուրգների պիեսներն են՝ պարսկերեն թարգմանությամբ։ Դրանց մի մասը բեմադրվել է Իրանում։ Պետք է նշեմ, որ Իրանի արվեստասեր հասարակությունը բարձր է գնահատում հայկական մշակույթը, դա ինձ ներշնչեց թարգմանելու նաև Հովհաննես Թումանյանի, Ղազարոս Աղայանի հեքիաթները։ Շուտով լույս կտեսնեն ևս 12 հայկական պիեսներ՝ պարսկերեն թարգմանությամբ։